Yaponiya O‘zbekistonga 136,5 mln dollar miqdorida favqulodda kredit ajratdi

Yaponiyaning O‘zbekistondagi elchisi Yoshinori Fujiyama va O‘zbekiston moliya vaziri o‘rinbosari Odilbek Isoqov 26-mart kuni umumiy qiymayi 15 milliard iyena (136,5 million dollar)ni tashkil etuvchi almashinuv notalarini imzoladi. Bu haqda Yaponiyaning O‘zbekistondagi elchixonasi matbuot xizmati xabar berdi.

Ma’lum qilinishicha, ushbu mablag‘ 0,01 foiz foiz stavka va 15 yillik muddati bilan taqdim etilgan. Uning 4 yili imtiyozli davr hisoblanib, O‘zbekistonga COVID-19 inqirozining oqibatlari bilan kurashish uchun moliyaviy ko‘mak tarzida ajratilgan.
“Koronavirus pandemiyasi tufayli iqtisodiy va ijtimoiy faoliyat, jumladan, gumanitar almashinuv va logistika global miqyosda to‘xtab qolmoqda. Bu butun xalqaro hamjamiyat, shu jumladan, Yaponiya ham pandemiya tugaganidan so‘ng o‘zaro birgalikda salbiy ta’sirlarni yengib o‘tish va rivojlanishga olib borish uchun birgalikda hal qilish kerak bo‘lgan muammo”, — deyiladi xabarda.
Avvalroq O‘zbekiston Yaponiya xalqaro hamkorlik agentligi (JICA)dan jami qiymati 333,4 million dollar bo‘lgan ikkita kredit jalb qilishni rejalashtirayotgani to‘g‘risida xabar berilgandi.
Hujjat loyihasiga ko‘ra, JICA quyidagi qarz mablag‘larini ajratishga rozilik bildirgan:
Eslatib o‘tamiz, O‘zbekistonning davlat qarzi 2020-yil yakunlariga ko‘ra, 30,8 foizga oshib, 23,3 milliard dollarni tashkil qildi. 2021-yilning 1-yanvar holatiga ko‘ra, O‘zbekiston Yaponiya xalqaro hamkorlik agentligidan 2 milliard dollar qarzi bor.